162ε. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 309 της 29/29 Αυγ. 1996, (ΦΕΚ Α΄ 214) Εξέταση εκπαιδευομένων στην Εθνική Σχολή Δικαστών μετά τη δεύτερη φάση της εκπαίδευσης. Έχοντας υπόψη: 1.Τις διατάξεις: α)Του άρθρ. 3 παρ. 3 εδάφ. α΄ και β΄ του Νόμ. 2236/1994 «Εθνική Σχολή Δικαστών» (ΦΕΚ Α΄ 146) και εδάφ. στ΄ της ίδιας παραγράφου, όπως τροποποιήθηκε με το άρθρ. 23 παρ. 16 του Νόμ. 2331/1995 (ΦΕΚ Α΄ 173), β)του άρθρ. 6 παρ. 3 και 4 του Νόμ. 2408/1996 «Τροποποίηση διατάξεων του Ποινικού Κώδικα, Κώδικα Ποινικής Δικονομίας, του Κώδικα Βασικών Κανόνων για τη Μεταχείριση των κρατουμένων και άλλες διατάξεις» (ΦΕΚ Α΄ 104), γ)του άρθρ. 23 παρ. 22 του Νόμ. 2331/1995 και δ)του άρθρ. 29Α του Νόμ. 1558/1985 που προστέθηκε με το άρθρ. 27 του Νόμ. 2081/1992 (ΦΕΚ Α΄ 154). 2.Το γεγονός ότι από το παρόν διάταγμα δεν προκαλείται δαπάνη σε βάρος του Δημοσίου ή νομικού προσώπου δημοσίου δικαίου. 3.Την από 24.6.1996 γνώμη του κατά το άρθρ. 23 παρ. 22 του Νόμ. 2331/1995 τετραμελούς Συμβουλίου που ασκεί τις αρμοδιότητες του διοικητικού συμβουλίου της Εθνικής Σχολής Δικαστών και 4.Την 470/1996 γνωμοδότηση του Συμβουλίου Επικρατείας. Μετά από πρόταση του Υπουργού Δικαιοσύνης, αποφασίζουμε: Άρθρ.1.-1.Οι εκπαιδευόμενοι στην Εθνική Σχολή Δικαστών των δύο πρώτων σειρών μετά το πέρας της δεύτερης φάσης εκπαίδευσης εξετάζονται, σύμφωνα με το άρθρ. 3 παρ. 3 του Νόμ. 2236/1994, όπως ίσχυε πριν τροποποιηθεί με το άρθρ. 6 παρ. 3 του Νόμ. 2408/1996, ως εξής: α. Όσοι ανήκουν στην κατεύθυνση διοικητικής δικαιοσύνης εξετάζονται στις θεματικές ενότητες: αα. Συνταγματικό δίκαιο, ββ. Διοικητικό δίκαιο-Διοικητική δικονομία, γγ. Γενικές αρχές δημοσίου λογιστικού-Ένδικα βοηθήματα, ένδικα μέσα και διαδικασίες ενώπιον του Ελεγκτικού Συνεδρίου και δδ. Κοινοτική έννομη τάξη. β. Όσοι ανήκουν στην κατεύθυνση πολιτικής και ποινικής δικαιοσύνης εξετάζονται στις θεματικές ενότητες: αα. Αστικό δίκαιο-Πολιτική δικονομία, ββ. Εμπορικό δίκαιο, γγ. Ποινικό δίκαιο-Ποινική δικονομία και δδ. Κοινοτική έννομη τάξη. 2.Η εξέταση γίνεται γραπτά και προφορικά. 3.Η γραπτή εξέταση συνίσταται σε συνθετική παρουσίαση πρακτικού θέματος για κάθε θεματική ενότητα από τις προβλεπόμενες στην παρ. 1 για την κατεύθυνση στην οποία ανήκουν. 4.Η προφορική εξέταση περιλαμβάνει μια δοκιμασία κατά την οποία οι εκπαιδευόμενοι εξετάζονται σε όλες τις θεματικές ενότητες που προβλέπονται στη παρ. 1 για την κατεύθυνση στην οποία ανήκουν. 5.Η εξέταση στην ξένη γλώσσα γίνεται από μέλος της εξεταστικής επιτροπής ή από ειδικό εξεταστή, δικαστικό λειτουργό ή μη, που ορίζεται από την επιτροπή και συνίσταται α)στη μετάφραση κειμένου από την ελληνική στην ξένη γλώσσα και β)στη μετάφραση κειμένου από την ξένη γλώσσα στην ελληνική. Ο μέσος όρος των βαθμών στις δύο αυτές δοκιμασίες αποτελεί το βαθμό επίδοσης του εξεταζομένου στην ξένη γλώσσα. Θεωρούνται επιτυχόντες όσοι έλαβαν βαθμό τουλάχιστον επτά (7). 6.Οι εκπαιδευόμενοι οφείλουν να δηλώσουν στην εξεταστική επιτροπή έως την έναρξη των εξετάσεων την ξένη γλώσσα, στην οποία επιθυμούν να εξετασθούν, μεταξύ των αναφερομένων στο άρθρ. 3 παρ. 3 εδάφ. στ΄ του Νόμ. 2236/1994, όπως τροποποιήθηκε με το άρθρ. 23 παρ. 16 του Νόμ. 2331/1995. Άρθρ.2.-1.Η βαθμολογική κλίμακα για όλες τις δοκιμασίες που προβλέπονται στο προηγούμενο άρθρο είναι μηδέν (0) έως δεκαπέντε (15). 2.Κάθε γραπτό δοκίμιο στις θεματικές ενότητες της παρ. 1 του προηγούμενου άρθρου βαθμολογείται από τα τρία μέλη της επιτροπής. Ο μέσος όρος των τριών βαθμών αποτελεί τον βαθμό του εξεταζομένου στη γραπτή εξέταση της οικείας θεματικής ενότητας. Αναβαθμολόγηση δεν επιτρέπεται. (Μετά τη σελ. 294,748(α) Σελ. 294,749 Τεύχος 1362 Σελ. 37 Δικαστικοί Λειτουργοί - Εθνική Σχολή Δικαστών 6.Γ.α.162ε 3.Η αξιολόγηση της επίδοσης του εξεταζομένου στην προφορική δοκιμασία γίνεται από κάθε μέλος της επιτροπής, το οποίο, μετά το τέλος της εξέτασης, βαθμολογεί ιδιαιτέρως την επίδοση του εξεταζομένου σε κάθε θεματική ενότητα. Ο μέσος όρος των τριών βαθμών στη θεματική ενότητα αποτελεί το βαθμό της προφορικής εξέτασης στην ενότητα αυτή. 4.Ο μέσος όρος των βαθμών που έλαβε ο εξεταζόμενος στη γραπτή και στην προφορική εξέταση ορισμένης θεματικής ενότητας αποτελεί το βαθμό του στην ενότητα αυτή. 5.Ο μέσος όρος των βαθμών στις τέσσερις, κατά κατεύθυνση, θεματικές ενότητες αποτελεί τον τελικό βαθμό του εξεταζομένου. 6.Θεωρούνται ως επιτυχόντες όσοι έλαβαν τελικό βαθμό τουλάχιστον επτά (7). Άρθρ.3.-1.Το πρόγραμμα, οι χώροι διεξαγωγής των εξετάσεων και κάθε σχετική λεπτομέρεια καθορίζονται από την εξεταστική επιτροπή. 2.Η επιτροπή μπορεί να αναθέσει σε δικαστικούς λειτουργούς την επιτήρηση κατά τις γραπτές δοκιμασίες. 3.Οι ενδείξεις των ατομικών στοιχείων των εξεταζομένων καλύπτονται από γραπτά δοκίμια με αδιαφανές χαρτί, που δεν αφαιρείται παρά μετά την ολοκλήρωση της βαθμολόγησης των γραπτών δοκιμίων και στις τέσσερις θεματικές ενότητες. 4.Η προφορική δοκιμασία γίνεται δημόσια. Άρθρ.4.-Η ισχύς του παρόντος προεδρικού διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος Διατάγματος. Με την παρ. 25 του άρθρ. 20 Νόμ. 2459/1819 Φεβρ. 1997 (ΦΕΚ Α΄17), Τόμ. 27 σελ. 194,725 οι οργανικές θέσεις των Εισαγγελέων Πρωτοδικών αυξάνονται κατά δύο (2) και των Αντεισαγγελέων Πρωτοδικών κατά τρεις (3).